**………… (sz.) napirend**

**Előterjesztve:** Közoktatási, Közművelődési, Sport,

Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2023. március 30-i rendes ülésére**

**Tárgy:** Javaslat a személyes gondoskodást nyújtó szociális és gyermekjóléti szolgáltatások intézményi térítési díjainak megállapítására

**Készítette:** …………………………………

Ötvös Zoltán osztályvezető

Intézményirányítási Osztály s.k.

**Egyeztetve:**  …………………………………

Vargáné Luketics Gabriella

humánszolgáltatási igazgató s.k.

…................................................

dr. Varga Előd Bendegúz

alpolgármester

**Látta:** ……………………………………

dr. Szalai Tibor jegyző

…………………………………………

dr. Silye Tamás jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A személyes gondoskodást nyújtó szociális és gyermekjóléti ellátások intézményi térítési díjának meghatározását a szociális igazgatásról és szociális ellátásokról szóló 1993. évi III. törvény (továbbiakban: Szt.), a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a végrehajtásukra kiadott rendeletek szabályozzák.

Az Szt. 115. § (1) bekezdéseszerint:„*Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget.* *Az intézményi térítési díj év közben egy alkalommal, támogatott lakhatás esetében két alkalommal korrigálható.”*

A szolgáltatói önköltség a szolgáltatást nyújtó intézmények tárgyévre tervezett költségei alapján kerül meghatározásra, az önköltség számítása szolgáltatásonként történik, a közös költségelemeket a szolgáltatásonkénti közvetlen költségek arányában meg kell osztani.

2023. január 1-jétől sem az Szt. alapján nyújtott szociális alapellátások, sem a Gyvt. és végrehajtási rendeletei alapján megállapítható napközbeni gyermekfelügyelet intézményi térítési díj megállapításának ágazati szabályai nem módosultak. Törvényi kötelezettség már nem írja elő, de az intézményi térítési díjak az állami normatív támogatások levonásával kerültek megállapításra.

A szolgáltatások önköltségei a tavalyi évhez viszonyítva – az idősek nappali ellátása és a gyógytorna, masszázs szolgáltatás kivételével - növekedtek. Az idősek nappali ellátásánál a normatív állami hozzájárulás mértéke a tavalyi évben kedvezően módosult (217 000 Ft/fő támogatásról 282 630 Ft/fő támogatásra), valamint szintén kedvező változás a normatív támogatások igénylésénél, hogy a nappali ellátást igénybe vevők száma megközelíti a világjárvány előtti igénybe vevői létszámot. A gyógytorna, masszázs önköltségét csökkenti, hogy a főállásban, 8 órában közalkalmazottként dolgozó munkatárs helyett a feladatot vállalkozási szerződéssel látja el az intézmény.

A 2022. évben a koronavírus világjárvány jogszabályi moratóriumának megszűnését követően októberben módosult a tárgyév áprilisától megállapított intézményi térítési díj.

(A *348/2022.(X.27.) képviselő-testületi határozattal elfogadott 2022. évi intézményi térítési dj táblázat az előterjesztés mellékletét képezi).*

2023-ban a havi bruttó garantált bérminimum összege 14 százalékos emelkedést jelent a 2022. évihez képest, mely valamennyi intézmény bér és személyi jellegű kifizetéseit érintette, megnövelte a szolgáltatások önköltségét.

Azon szolgáltatások esetén, ahol étkezést is biztosítani kell, a személyi jellegű kifizetéseken kívül az élelmiszer árak növekedése, a közétkeztetést biztosító vállalkozó díj emelkedése is befolyásolta a változásokat. A kiszállítással igénybe vett étkeztetés díját a feladatot ellátó szállítók üzemanyag költségének áremelése indokolja.

A 2022. évben a háztartási energia és az élelmiszerek ára emelkedett a leginkább, a fogyasztói árak 2022-ben pedig átlagosan 14,5%-kal emelkedtek az előző évhez képest. (Forrás: [Központi Statisztikai Hivatal)](https://www.ksh.hu/gyorstajekoztatok/#/hu/document/far2212)

Az intézményi térítési díjat az önkormányzat fenntartásában működő szociális és gyermekjóléti intézményvezetők adatszolgáltatása alapján a fenntartó állapítja meg, ezért kérem a Tisztelt Képviselő-testület döntését!

**HATÁROZATI JAVASLAT**

A Képviselő-testület úgy dönt, hogy az általa fenntartott szociális és gyermekjóléti intézményeiben az egyes szolgáltatások intézményi térítési díjait 2023. április 1. napjától az alábbiak szerint állapítja meg:

|  |  |  |  |
| --- | --- | --- | --- |
| **Ellátási forma** | **Típus** | **Önköltség (Ft)** | **Intézményi**  **térítési díj (Ft)** |
| **Szociális étkeztetés**  **(1 nap)** | **Étkeztetés szállítás nélkül** | **2623** | **2325** |
| **Étkeztetés szállítással** | **3023** | **2725** |
| **Szállítás** | **400** | **400** |
| **Házi segítségnyújtás (1 óra)** | **szociális segítés** | **8621** | **8510** |
| **személyi gondozás** | **6785** |
| **Idősek nappali ellátása (1 nap)** | **Nappali ellátás** | **5063** | **3930** |
| **Nappali ellátás (demens) étkezés nélkül** | **23029** | **19700** |
| **Nappali ellátás (demens) étkezéssel** | **24677** | **21350** |
| **Fogyatékossággal élők nappali ellátása (1 nap)** | **Nappali ellátás étkezés nélkül** | **22886** | **19370** |
| **Nappali ellátás étkezéssel** | **24606** | **21090** |
| **Jelzőrendszeres házi segítség-nyújtás (1 nap)** |  | **636** | **560** |
| **Gyógytorna, masszázs (1 óra)** |  | **2253** | **2250** |
| **Napközbeni gyermekfelügyelet (1 óra)** |  | **1459** | **1460** |

**Felelős:** Polgármester

**Határidő:** 2023. április 1.

*A határozati javaslat elfogadása egyszerű többségű szavazati arányt igényel.*

**Budapest, 2023. március 20.**

**Kovács Márton**

**alpolgármester s.k.**

***az előterjesztés melléklete***

**Budapest Főváros II. Ker. Önkormányzat**

**348/2022.(X.27.) képviselő-testületi határozata**

A Képviselő-testület úgy dönt, hogy az általa fenntartott szociális és gyermekjóléti intézményeiben az egyes szolgáltatások intézményi térítési díjait 2022. november 1. napjától az alábbiak szerint állapítja meg:

|  |  |  |  |
| --- | --- | --- | --- |
| Ellátási forma | Típus | Önköltség (Ft) | Intézményi  térítési díj (Ft) |
| **Szociális étkeztetés**  **(1 nap)** | **Étkeztetés szállítás nélkül** | **2074** | **1800** |
| **Étkeztetés szállítással** | **2355** | **2080** |
| **Szállítás** | **281** | **280** |
| **Házi segítségnyújtás (1 óra)** | **szociális segítés** | **6788** | **6740** |
| **személyi gondozás** | **5350** |
| **Időskorúak nappali intézményi ellátása (1 nap)** | **Nappali ellátás** | **5133** | **4230** |
| **Nappali ellátás (demens) étkezés nélkül** | **20459** | **17450** |
| **Nappali ellátás (demens) étkezéssel** | **22045** | **19035** |
| **Fogyatékos személyek nappali intézményi ellátása (1 nap)** | **Nappali ellátás étkezés nélkül** | **18419** | **15480** |
| **Nappali ellátás étkezéssel** | **20005** | **17070** |
| **Jelzőrendszeres házi segítség-nyújtás (1 nap)** |  | **550** | **470** |
| **Gyógytorna, masszázs (1 óra)** |  | **2529** | **2530** |
| **Napközbeni gyermekfelügyelet (1 óra)** |  | **1305** | **1305** |

**Felelős:** Polgármester

**Határidő:** 2022. november 1.